Moed Vir Elke More (Sponsgevulde Hardeband)
deur: Milanie Vosloo
In 'n tyd wat gekenmerk word deur misdaad en geweld, is dit nie altyd maklik om moedig voort te beur nie. Maar met God aan ons sy is enigiets moontlik. Dit is die boodskap in Milanie Vosloo se nuwe dagboek Moed vir elke môre.
Die 366 verkwikkende oordenkings sal vroue inspireer om elke dag met nuwe moed aan te pak. Met temas soos moed om weer te begin, moed om vróú te wees, moed om te glo, moed om te huil, moed om vas te byt, moed om te kniel en nog vele meer, lei Milanie Vosloo vroue om hulle ware vrou­wees daagliks moedig uit te leef.
Moed vir elke môre is bedoel vir elke vrou wat vasgevang en oorweldig voel. Dit sal haar inspireer om die lewe weer reguit in die oë te kyk.
Aneli Van der Merwe het geskryf:
"Nog 'n treffer uit Milanie se pen! Sy troos en bemoedig en vrolik my dae sommer op! " - Geskryf op 10/31/13
Helena Els het geskryf:
"My pel het vir my hierdie boek gekoop want ek was so down in the dumps na 'n inbraak by ons huis. Stukkie vir stukkie het Milanie Vosloo my opgelig en my weer nuwe lig laat sien. Dankie vir 'n uplifting boek." - Geskryf op 10/31/13
Danelle du Toit het geskryf:
"Moed is die een ding wat ek elke dag nodig het! En ek kry dit uit hierdie dagstukkies van Milanie. Sy skep 'n fyn web van woorde, maar met 'n opregte hart in Christus. 'n Pragtige boek vir vroue." - Geskryf op 10/31/13